
Al-Buwaiti (wafat 231 H.) 

Nama lengkap beliau adalah Abu Ya'kub Yusuf 
bin Yahya Al-Buwaiti, lahir di desa Buwaiti (Me- 
sir) wafat 231H. 

Beliau ini adalah murid langsung dari Imam Sya- 
fi'i Rahimahullah, sedarjat dengan Ar-Rabi'i bin 
Sulaiman Al-Muradi. 

Imam Syaf i‘i berkata : -Tidak seorang juga yang 

lebih berhak atas kedudukanku melebihi dari 

Yusuf bin Yahya Al-Buwaiti dan Imam Syafi'i 

Rahimahullah berwasiat, manakala beliau wafat 

maka yang akan menggantikan kedudukan beliau 

* 

sebagai pengajar adalah Al-Buwaiti ini. 

Beliau menggantikan Imam Syafi'i Rahimahullah 
berpuluh tahun dan pada akhir umur beliau di- 
tangkap lantaran persoalan “fitnah Quran”, iaitu 
tentang makhluk atau tidaknya Quran yang di- 
gerakkan oleh kaum Mu'tazilah. 

Akhirnya Al-Buwaiti ditangkap oleh Khalifah 
yang pro faham Mu'tazilah, lalu dibawa dengan 
ikatan rantai pada tubuhnya ke Baghdad. 

Beliau meninggal dalam penjara di Baghdad ta- 
hun 231H. 

Beliau syahid kerana mempertahankan keperca- 
yaan dan i‘tiqad beliau, iaitu i‘tiqad kaum Ahlus- 
sunnah wal Jama'ah yang mempercayai bahawa 

Quran itu adalah Kalam Allah yang Qadim, bukan 
"ciptaan Allah" (makhluk). 



